section_heading: Osnove
paragraph_text: Drugo, smatra se nemogućim da bezjački svijet može biti u mirnom suživotu s čarobnjačkim svijetom. Tako je uloženo puno truda da bezjaci nastave živjeti u neznanju i nikad ne saznaju za magiju. Zabranjeno je bacati čarolije na bezjačke predmete, maloljetni učenici smiju izvoditi čarolije samo u školi, a bilo koje namjerno kršenje tih pravila kažnjava se. Te zakone provodi Ministarstvo magije, a posebni odjel ministarstva, Oblivijatori, brinu se da bezjaci nemaju nikakvih inkriminirajućih sjećanja. Iznimka od tajnosti bezjačka je rodbina čarobnjaka i najviši politički vođe, kao na primjer Premijer Ujedinjenog Kraljevstva.